**Tiszakécske Város Önkormányzata Képviselő-testületének**

 **6/2016. (III.31.) önkormányzati rendelete**

**a szociális ellátások és a gyermekétkeztetés térítési díjainak megállapításáról**

Tiszakécske Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében és a 151. § (2f) bekezdésében, valamint a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva, Tiszakécske Város Önkormányzata Képviselő-testületének a Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelet 4. melléklet 1.1.21. pontjában biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság véleményének kikérésével a következőket rendeli el:[[1]](#footnote-1)

1. §

A rendelet hatálya kiterjed

1. Tiszakécske Város Önkormányzat által fenntartott Városi Óvodák és Bölcsőde által üzemeltetett konyhákban étkezést igénybe vevő gyermekekre, tanulókra, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 146. § (2) bekezdésében meghatározott kötelezettekre, továbbá a munkahelyi és vendég étkeztetésre,
2. minden olyan személyre, aki az alábbi, 1993. évi III. törvény (továbbiakban: Szoctv.) 57. §-ban meghatározott személyes gondoskodást nyújtó szociális ellátásokat igénybe veszi az Egyesített Szociális Intézmény és Egészségügyi Központban:

ba) étkeztetés,

1. házi segítségnyújtás,

bc) jelzőrendszeres házi segítségnyújtás,

bd) idősek bentlakásos szociális otthona,

be) nappali ellátás (idősek klubja),

bf) támogató szolgáltatás.[[2]](#footnote-2)

1. §
2. Tiszakécske Város Önkormányzata a Városi Óvodák és Bölcsőde intézményén keresztül biztosítja a Gyvt. 21/A. §-ban szabályozott intézményi gyermekétkeztetést, továbbá a munkahelyi és egyéb étkeztetést.
3. Tiszakécske Város Önkormányzata az Egyesített Szociális Intézmény és Egészségügyi Központ intézményén keresztül biztosítja a Szoctv. 57. §-ban felsorolt étkeztetést, házi segítségnyújtást, jelzőrendszeres házi segítségnyújtást, idősek bentlakásos szociális otthonát, nappali ellátást (idősek klubját), támogató szolgáltatást[[3]](#footnote-3).
4. A bölcsődei, óvodai, iskolai, munkahelyi és egyéb étkeztetésre vonatkozó intézményi térítési díj napi összegét a rendelet 1. melléklete tartalmazza.
5. Az Egyesített Szociális Intézmény és Egészségügyi Központ által biztosított ellátások intézményi térítési díját a rendelet 2. melléklete tartalmazza.
6. A személyi térítési díjat az intézményvezető a Gyvt. 150. § (4) bekezdése alapján állapítja meg.
7. A szociális ellátásokra vonatkozó személyi térítési díjat az intézményvezető a Szoctv. 115. §-a alapján állapítja meg.
8. Az alkalmazott rezsi költség 480,-Ft[[4]](#footnote-4) (általános forgalmi adó nélkül).
9. Vendégebéd díja: intézményi térítési díj+alkalmazott rezsi költség+ÁFA
10. Tiszakécske Város Önkormányzatával közalkalmazotti, közszolgálati valamint munkaviszonyban álló személyek ebéd díja (munkahelyi étkezés):

 intézményi térítési díj+alkalmazott rezsi költség 70%-a+ÁFA

1. §
2. Bölcsődei ellátás keretében nyújtott gondozás intézményi térítési díja : 0,-Ft/fő/nap

1. §
2. Ez a rendelet 2016. április 1. napján lép hatályba.
3. Hatályát veszti a támogatói szolgáltatás térítési díjáról szóló 25/2005.(IX.29.) kr számú rendelet, a szociális és gyermekvédelmi ellátások, a gyermekétkeztetési feladatok térítési díjairól szóló 9/2012. (III.29.) kr számú rendelet, a szociális és gyermekvédelmi ellátások, valamint gyermekétkeztetési feladatok térítési díjairól szóló 15/2013.(VII.09.) önkormányzati rendelet, valamint a gyermekétkeztetés térítési díjainak megállapításáról szóló 1/2016.(I.28.) önkormányzati rendelet.

Tiszakécske, 2016. március 31.

 ***Tóth János sk.*** ***Gombosné Dr. Lipka Klaudia sk.***

 polgármester jegyző

1. melléklet a 6/2016. (III.31.) önkormányzati rendelethez[[5]](#footnote-5)

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Intézményi térítési díjak összege ÁFA nélkül** |
|  |  |  |  |  |  |  |
| **Ellátottak köre** | **Étkezések típusai, nyersanyagnorma Ft/fő/nap** | **Intézményi térítési díj napi összege (Ft/fő)** |
| **Reggeli** | **Tízórai** | **Ebéd** | **Uzsonna** | **Vacsora** |
| **Bölcsőde** | 147 | 71 | 158 | 124 |  | 500 |
| **Óvoda** |  | 145 | 221 | 109 |  | 475 |
| **Általános Iskola** |  |  |  |  |  |  |
| **2-4. osztály** |  | 184 | 252 | 124 |  | 560 |
| **5-8. osztály** |  | 184 | 322 | 124 |  | 630 |
| **Gimnázium ebéd 9-12.o.** |  |  | 420 |  |  | 420 |
| **Diákotthon Ált.Iskola** |  |  |  |  |  |  |
| **1-4.osztály** | 184 | 99 | 252 | 100 | 215 | 850 |
| **5-8. osztály** | 184 | 99 | 322 | 100 | 215 | 920 |
| **Diákotthon Szakiskola 9-10.o.** | 204 | 112 | 421 | 112 | 281 | 1130 |
| **Diákotthon Szakiskola 11-12.o.** | 204 | 112 | 553 | 110 | 281 | 1260 |
| **Felnőtt étkezők (mhelyi, vendég)** |  |  | 550 |  |  | 550 |

2. melléklet a 6/2016. (III.31.) önkormányzati rendelethez[[6]](#footnote-6),[[7]](#footnote-7),[[8]](#footnote-8),[[9]](#footnote-9),[[10]](#footnote-10),[[11]](#footnote-11),[[12]](#footnote-12),[[13]](#footnote-13)

1. A szociális étkeztetés keretében nyújtott ebéd intézményi térítési díja: 605,-Ft/nap

Kiszállítás esetén a díj megemelésre kerül 195,-Ft-tal.

1. Házi segítségnyújtás intézményi térítési óradíja
	1. gondozás igénybevétele esetén 550,-Ft/óra

2.2 segítés igénybevétele esetén 720,-Ft/óra

1. Jelzőrendszeres házi segítségnyújtás intézményi térítési díja: 500,-Ft/hó.
2. Bentlakásos elhelyezést nyújtó ellátás intézményi térítési díja: 3.400,-Ft/nap
3. Demens betegek bentlakásos intézményben történő ellátásának intézményi térítési díja: 3.400,-Ft/nap
4. Nappali szociális ellátás esetén az intézményi térítési díj 0,-Ft/nap.
5. Fogyatékos és demens személyek nappali intézményi ellátásának térítési díja
	1. étkezés igénybevételével: 0,-Ft/nap
	2. étkezés igénybevétele nélkül: 0,-Ft/nap
6. Támogató szolgálat térítési díja

8.1 személyes segítés esetében 0,-Ft/óra

8.2 szállítási igénybevétele esetén a km díj 0,-Ft/km

1. Támogató szolgálat térítési díja szociálisan nem rászorult személyeknek

9.1 személyes segítés esetében 0,-Ft/óra

9.2 szállítási igénybevétele esetén a km díj 0,-Ft/km”

1. Módosította a 18/2021. (X.28.) önkormányzati rendelet. Hatályba lép: 2021. október 29. [↑](#footnote-ref-1)
2. Módosította az 5/2018. (III.29.) önkormányzati rendelet. Hatályba lép: 2018. március 30. [↑](#footnote-ref-2)
3. Kiegészítette az 5/2018. (III.29.) önkormányzati rendelet. Hatályba lép: 2018. március 30. [↑](#footnote-ref-3)
4. Módosította a 17/2022. (IX.29.) önkormányzati rendelet. Hatályba lép: 2022. november 1. [↑](#footnote-ref-4)
5. Módosította a 17/2022. (IX.29.) önkormányzati rendelet. Hatályba lép: 2022. november 1. [↑](#footnote-ref-5)
6. Módosította a 3/2020. (II.27.) önkormányzati rendelet. Hatályba lép: 2020. április 1. [↑](#footnote-ref-6)
7. Módosította a 16/2017. (IX.28.) önkormányzati rendelet. Hatályba lép: 2017. szeptember 29. [↑](#footnote-ref-7)
8. Kiegészítette a 24/2017. (XII.14.) önkormányzati rendelet. Hatályba lép: 2017. december 15. [↑](#footnote-ref-8)
9. Módosította a 4/2018. (II.22.) önkormányzati rendelet. Hatályba lép: 2018. február 23. [↑](#footnote-ref-9)
10. Módosította a 14/2018. (XI.29.) önkormányzati rendelet. Hatályba lép: 2018. november 30. [↑](#footnote-ref-10)
11. Módosította az 5/2019. (II.28.) önkormányzati rendelet. Hatályba lép: 2019. március 1. [↑](#footnote-ref-11)
12. Módosította a 6/2019. (III.28.) önkormányzati rendelet. Hatályba lép: 2019. március 30. [↑](#footnote-ref-12)
13. Módosította a 6/2022. (III.31.) önkormányzati rendelet. Hatályba lép: 2022. április 1. [↑](#footnote-ref-13)